Óskarsverðlaunin

Óskarsverðlaunin (enska: Academy Awards eða óformlega the Oscars) eru bandarísk kvikmyndaverðlaun veitt kvikmyndagerðarmönnum og öðrum sem starfa við kvikmyndir. Verðlaunahátíðin er yfirleitt sú best kynnta og mest áberandi á Vesturlöndum, og verðlaunin af flestum talin þau eftirsóknarverðustu. Óskarsverðlaunin eru veitt af Bandarísku kvikmyndaakademíunni (Academy of Motion Picture Arts and Sciences), samtökum fólks sem starfar við kvikmyndagerð í Bandaríkjunum, og er aðild að þeim einungis veitt í heiðursskyni.

Árið 2003 voru 5.816 meðlimir í akademíunni með kosningarétt við val á Óskarsverðlaunahöfum. Óskarsverðlaunin hafa verið veitt árlega frá 1929.

Fyrsta framlag Íslands til tilnefningar á Óskarsverðlaunahátið var myndin Land og synir eftir Ágúst Guðmundsson frá árinu 1980 en það var í 53. sinn sem hátíðin var haldin.

 Verðlaunaflokkar 

 Núverandi flokkar 
UpphafsárVerðlaunaflokkur1927/28Besta kvikmynd1927/28Besti leikstjóri1927/28Besti leikari í aðalhlutverki1927/28Besta leikkona í aðalhlutverki1927/28Besta kvikmyndataka1927/28Besta heildarútlit/listræn stjórnun1927/28Besta handrit byggt á öðru verki1929/30Besta hljóð1930Besta stutta teiknimyndin1931/32Besta leikna stuttmyndin1934Besta klipping1934Besta frumsamda kvikmyndatónlistin1934Besta frumsamda lag1936Besti leikari í aukahlutverki1936Besta leikkona í aukahlutverki1939Bestu tæknibrellur1940Besta frumsamda handritið1941Besta stutta heimildarmyndin1943Besta heimildarmynd1947Besta alþjóðlega kvikmyndin1948Besta búningahönnun1981Besta förðun og hárgreiðsla2001Besta teiknimynd

 Íslenskar tilnefningar til Óskarsverðlauna 
Eftirtaldir íslenskir aðilar eða myndir hafa fengið tilnefningu Bandarísku kvikmyndaakademíunnar til Óskarsverðlauna.
 Mynd Friðriks Þórs Friðrikssonar, Börn náttúrunnar hlaut tilnefningu í flokknum „Besta erlenda myndin“ árið 1991.
 Björk Guðmundsdóttir hlaut tilnefningu í flokknum „besta lagið“ fyrir „I've seen it all“ úr mynd Lars von Triers, Myrkradansaranum árið 2000.
 Síðasti bærinn eftir Rúnar Rúnarsson og Þór S. Sigurjónsson var tilnefnd í flokknum „Besta leikna stuttmyndin“ árið 2005.
 Jóhann Jóhannsson hlaut tilnefningu í flokknum „besta frumsamda tónlist“ úr mynd James Marsh, The Theory of Everything árið 2015.
 Hildur Guðnadóttir var tilnefnd til Óskarsverðlauna fyrir bestu frumsömdu tónlistina fyrir kvikmyndina Joker árið 2020.
Árið 2021 var stuttmynd eftir Arnar Gunnarsson og Gísla Darra Halldórsson, Já-fólkið, tilfefnd í flokknum Besta teiknaða stuttmyndin.
 Árið 2023 var stuttmynd Söru Gunnarsdóttur, My Year of Dicks, tilfefnd í flokknum Besta teiknaða stuttmyndin.

Íslenskir Óskarsverðlaunahafar
Árið 2020 vann Hildur Guðnadóttir Óskar fyrir bestu frumsömdu tónlistina fyrir myndina Joker og varð fyrst Íslendinga til að vinna slík verðlaun.

Tilvísanir

 Tengill 
 Vefsíða Óskarsverðlaunanna


Flokkur:Kvikmyndahátíðir